**Ministru kabineta noteikumu projekta “Grozījumi Ministru kabineta 2019. gada 5. novembra noteikumos Nr. 506 "Darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" trešās projektu iesniegumu atlases kārtas īstenošanas noteikumi"”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ekonomikas ministrija (turpmāk – EM) ierosina veikt grozījumus Ministru kabineta 2019. gada 5. novembra noteikumos Nr. 506 "Darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" trešās projektu iesniegumu atlases kārtas īstenošanas noteikumi" (turpmāk – MK noteikumi Nr. 506) ņemot vērā, ka Eiropas Komisijas (turpmāk – EK) uzturētajā IT rīkā *eState aid WIKI* 2021.gada 29.martā ir ievietots skaidrojums par investīciju atjaunojamiem energoresursiem (turpmāk – AER) - saules enerģiju izmantojošu siltumenerģijas un elektroenerģijas ražošanas avotu iegādi un uzstādīšanu – atbilstību EK regulas Nr. 651/2014 [[1]](#footnote-1)38. panta ietvaros, kurā EK skaidro, ka investīcijas AER - saules enerģiju izmantojošu siltumenerģijas un elektroenerģijas ražošanas avotu iegādi un uzstādīšanu– EK regulas Nr. 651/2014 38. panta ietvaros nav atbalstāmas.  Efektīvākais risinājums ir veikt steidzamus grozījumus MK noteikumos Nr. 506 un atbalstu ieguldījumiem saules enerģiju izmantojošos siltumenerģijas un elektroenerģijas ražošanas avotos sniegt kā *de minimis* atbalstu saskaņā ar Komisijas regulu Nr. 1407/2013[[2]](#footnote-2).  Noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punkts. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr. 506 līdz šim paredzēja atbalstu ieguldījumiem saules enerģiju izmantojošos siltumenerģijas un elektroenerģijas ražošanas avotos EK regulas Nr. 651/2014 38. panta ietvaros.  EK uzturētajā IT rīkā *eState aid WIKI* 2021. gada 29. martā ir ievietots skaidrojums par investīciju AER - saules enerģiju izmantojošu siltumenerģijas un elektroenerģijas ražošanas avotu iegādi un uzstādīšanu– atbilstību EK regulas Nr. 651/2014 38. panta ietvaros, kurā EK skaidro, ka investīcijas AER - saules enerģiju izmantojošu siltumenerģijas un elektroenerģijas ražošanas avotu iegādi un uzstādīšanu– EK regulas Nr. 651/2014 38. panta ietvaros nav atbalstāmas.  Papildus tam ir jāņem vērā, ka šobrīd notiek projektu iesniegumu vērtēšana atklāta konkursa - 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" (turpmāk – 4.1.1. SAM) trešās projektu iesniegumu atlases kārtas ietvaros saskaņā ar MK noteikumiem Nr. 506. Projektu iesniegumu iesniegšana notika līdz 2020. gada 30. decembrim. Šobrīd vērtēšanā ir seši projektu iesniegumi, kuros tiek plānotas investīcijas saules enerģiju izmantojošos siltumenerģijas un elektroenerģijas ražošanas avotos. Minētajām investīcijām pieprasīts Kohēzijas fonda finansējums kopumā 285 542 *euro* apmērā.  Kā minēts, efektīvākais risinājums ir veikt steidzamus grozījumus MK noteikumos Nr. 506 un atbalstu saules enerģiju izmantojošos siltumenerģijas un elektroenerģijas ražošanas avotos sniegt kā *de minimis* atbalstu saskaņā ar Komisijas regulu Nr. 1407/2013. Piešķirot Kohēzijas fonda finansējumu *de minimis* atbalsta veidā, atbalsta apmērs, kas piešķirts saskaņā ar Komisijas regulu Nr. 1407/2013, vienam projekta iesniegumam būtu robežās no 24 000 *euro* līdz 89 151 *euro*. Veicot pārbaudi *de minimis* atbalsta uzskaites sistēmā, secināts, ka visiem projektu iesniedzējiem, kas projekta ietvaros paredzējuši investīcijas saules enerģiju izmantojošos siltumenerģijas un elektroenerģijas ražošanas avotos, pieejamais *de minimis* atbalsta atlikums ir pietiekams, lai atbalsts tiem varētu tikt piešķirts.  Projektu iesniedzēji, kas iesnieguši projektu iesniegumus 4.1.1.SAM trešajā projektu iesniegumu atlases kārtā un plāno investīcijas saules enerģiju izmantojošos siltumenerģijas un elektroenerģijas ražošanas avotos, tiks informēti par šiem MK noteikumu Nr.506 grozījumiem.  Grozījumi ir uzskatāmi par labvēlīgiem projektu iesniedzējiem (īstenotājiem), jo pēc grozījumiem MK noteikumos Nr. 506, projekti, kuros jau bija plānoti saules paneļi, varēs saņemt plānoto atbalstu un īstenot plānotās darbības, tādējādi sekmējot specifiskā atbalsta trešās projektu iesniegumu atlases kārtas īstenošanas mērķa un MK noteikumu Nr. 506 9. punktā noteikto rezultāta un iznākuma rādītāju sasniegšanu. Līdz ar ieguldījumiem saules enerģiju izmantojošos siltumenerģijas un elektroenerģijas ražošanas avotos, šo projektu ietvaros tiktu nodrošināta no atjaunojamiem energoresursiem ražotā papildjauda 1,464 MW apmērā, kas ir 64 % no MK noteikumu Nr. 506 9.2.3. apakšpunktā noteiktās, trešās projektu iesniegumu atlases kārtas ietvaros sasniedzamā iznākuma rādītāja vērtības. |
| 3. Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Centrālā finanšu un līgumu aģentūra, Finanšu ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 4.1.1.SAM trešā projektu iesniegumu atlases kārtas projektu iesniedzēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu un tautsaimniecību.  Nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | * Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014). * KOMISIJAS REGULA (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:   1. Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014). 2. KOMISIJAS REGULA (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam. | | |
| A | B | C | D |
| Komisijas regulas Nr. 651/2014 38.pants | Noteikumu projekta 4.punkts (45.punkts) | Ieviests pilnībā | Neparedz stingrākas prasības. |
| Komisijas regulas Nr. 651/2014 38.panta 3.punkts | Noteikumu projekta 4.punkts (47.punkts) | Ieviests pilnībā | Neparedz stingrākas prasības. |
| Komisijas regulas Nr.1407/2013 3.pants | Noteikumu projekta 3.punkts (38.2.punkts) | Ieviests pilnībā | Neparedz stingrākas prasības. |
| Komisijas regulas Nr.1407/2013 3.pants | Noteikumu projekta 4.punkts (46.punkts) | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Par atbalsta programmas grozījumiem tiks sniegta informācija Eiropas Komisijas sistēmā SANI2:   1. Informācija par grozījumiem MK noteikumos Nr.506. 2. Ņemot vērā grozījumus MK noteikumu Nr.506 56.punktā, nepieciešams precizēt Eiropas Komisijas sistēmā SANI2 šīs atbalsta programmas darbības termiņu līdz 2022.gada30jūnijam. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav, jo jāveic steidzami grozījumi saistībā ar Eiropas Komisijas 2021.gada 29.marta skaidrojumu, ka investīcijas saules paneļos EK regulas Nr.651/2014 38.panta ietvaros nav atbalstāmas.  4.1.1.SAM trešās projektu iesniegumu atlases kārtas projektu iesniedzēji, kurus grozījumi ietekmētu, tiks informēti par šiem MK noteikumu Nr.506 grozījumiem.  Grozījumi ir uzskatāmi par labvēlīgiem projektu īstenotājiem, jo pēc grozījumiem MK noteikumos Nr. 506, projekti, kuros jau bija plānoti ieguldījumiem saules enerģiju izmantojošos siltumenerģijas un elektroenerģijas ražošanas avotos varēs saņemt plānoto atbalstu un īstenot projektus. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta īstenošanu nodrošinās Ekonomikas ministrija kā atbildīgā iestāde, kā arī Centrālā finanšu un līgumu aģentūra kā sadarbības iestāde, kas nodrošinās iesniegto projektu iesniegumu pieņemšanu un vērtēšanu. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.  Noteikumu projekts tiks realizēts esošo cilvēkresursu ietvaros. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E. Valantis

Silovs, 67013209

Gatis.Silovs@em.gov.lv

1. Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu [↑](#footnote-ref-1)
2. KOMISIJAS REGULA (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam. [↑](#footnote-ref-2)